

KOHTUMÄÄRUS

|  |  |
| --- | --- |
| **Kohus** | Harju Maakohus |
| **Kohtunik** | Ants Mailend |
| **Kohtujurist** | Gerli Spelman |
| **Määruse tegemise aeg ja koht** | 15.01.2024, Tallinna kohtumaja |
| **Tsiviilasja number** | 2-22-16307 |
| **Tsiviilasi** | OÜ Luuri grupp pankrotimenetlus |
| **Võlgnik** | OÜ Luuri grupp (pankrotis, registrikood 16201947) |
| **Pankrotihaldur** | Toomas Saarma (isikukood 36405162725) |
| **Menetluse liik** | Kirjalik menetlus |

**RESOLUTSIOON**

1. **Kinnitada OÜ Luuri grupp (pankrotis) pankrotimenetluses lõpparuanne ja lõpetada OÜ Luuri grupp (pankrotis) pankrotimenetlus.**
2. **Vabastada pankrotihaldur Toomas Saarma tema kohustustest OÜ Luuri grupp (pankrotis) pankrotimenetluses pärast võlgniku kustutamist registrist.**
3. **Määrata pankrotihalduri Toomas Saarma tasuks 7542,1 eurot, millele lisandub käibemaks. Tasu kuulub väljamaksmisele pankrotivarast büroole, mille kaudu haldur tegutseb – OÜ Haldur.**
4. **Lisaks pankrotihalduri tasule (resolutsiooni p 4) kinnitada pankrotimenetluse kuludena:**
   1. **Maksejõuetusteenistuse kulu avaliku uurimise läbiviimise eest summas 3 215,00 eurot;**
   2. **Ülekannete teenustasud 0,96 eurot;**
   3. **Arhiivikulud 48,73 eurot.**
5. **Määrata võlgniku dokumentide hoidjaks Eesti Äriarhiivi osaühing.**
6. **Teade pankrotimenetluse lõpetamise kohta avaldada väljaandes Ametlikud Teadaanded.**

**Edasikaebamise kord**

Määruse peale on õigus esitada määruskaebus Tallinna Ringkonnakohtule Harju Maakohtu kaudu 15 päeva jooksul määruse kättesaamisest. Määruskaebuselt tuleb tasuda riigilõiv 70 eurot.

**Asjaolud ja kohtumääruse põhjendused**

1. Harju Maakohtu menetluses on avaliku uurimisena algatatud OÜ Luuri grupp (pankrotis) pankrotimenetlus. Kohus nimetas pankrotihalduriks Toomas Saarma (dtl 57). Kohus kinnitas 08.08.2023 kohtumäärusega võlausaldajate nimekirja (dtl 127-128).
2. Haldur esitas 30.11.2023 lõpparuande ja taotluse lõpetada OÜ Luuri grupp (pankrotis) pankrotimenetlus (dtl 131-139). Pankrotimenetluse lõpparuande kohaselt müümata pankrotivara ega teistelt isikutelt saadaolevat vara ei ole. OÜ Luuri grupp (pankrotis) pankrotimenetluses on üks võlausaldaja Eesti Vabariik Maksu- ja Tolliameti kaudu, kelle nõue kokku summas 22 439,84 eurot, on pankrotimenetluses rahuldatud täies ulatuses.. Pankrotihalduri hinnangul oli võlgniku maksejõuetuse tekkimise põhjuseks raske juhtimisviga.
3. Vastavalt PankrS § 19213 lg 1 ja § 19212 lg 8 kohaselt lõpeb pankrotimenetluses avalik uurimine PankrS § 157 punkti 5 kohaselt lõpparuande kinnitamisega. Maksejõuetuse teenistus kooskõlastab pankrotihalduri poolt esitatud lõpparuande enne kohtule esitamist.

29.11.2023 otsusega kooskõlastas Maksejõuetuse teenistus pankrotihaldur Toomas Saarma 28.11.2023.a. Maksejõuetuse teenistusele esitatud OÜ Luuri Grupp (pankrotis) pankrotimenetluse lõpparuande.

1. Haldur avaldas 30.11.2023 väljaandes Ametlikud Teadaanded teate, milles on andmed, kus ja millal võib lõpparuandega tutvuda, samuti selgituse vastuväite esitamise kohta (dtl 182). Vastuväidete esitamise tähtaeg saabus 11.12.2023. Võlausaldaja pole lõpparuandele vastuväiteid esitanud.
2. Juhindudes PankrS § 162 lg 1 p 1 ja § 163, kinnitab kohus lõpparuande ja lõpetab pankrotimenetluse. Vastavalt PankrS § 162 lg 4 tuleb halduril esitada äriregistri pidajale avaldus lõpetamisega seotud kannete (äriregistri seadus § 23 lg 5) tegemiseks.
3. Kohus vabastab pankrotihalduri tema kohustustest võlgniku pankrotimenetluses pärast võlgniku kustutamist registrist (PankrS § 165 lg 3).
4. Kohus määrab pankrotihalduri nimetatud isiku Eesti Äriarhiivi osaühing võlgniku dokumentide hoidjaks pärast võlgniku registrist kustutamist (dtl 139).
5. Pankrotimenetluse lõppemisel on halduril õigus saada tasu oma ülesannete täitmise eest (PankrS § 65 lg 1). Pankrotihalduri tasu taotleb haldur alammäära ja ülemmäära keskmise alusel, arvestades käesolevas menetluses pankrotihalduri poolt läbi viidud toimingute mahtu. Arvestuse aluseks olev pankrotivara moodustas 40 009,69 eurot. Arvestus: ülemmäär 7385 + (13,3 % 8008,69 = 1065,16) = 8450,15 eurot; alammäär 5665 + (12,1% 8008,69-st = 969,05) = 6634,05 eurot; 8450,15 + 6634,05 = 15 084,20 / 2 = 7542,10 eurot. Tasutaotlus on põhjendatud ja õiguspärane. Kohus rahuldab halduri tasutaotluse. Halduri taotlusel kuulub tasu väljamaksmisele OÜ-le Haldur, mille kaudu haldur tegutseb. Kuivõrd büroo on käibemaksukohustuslane, siis lisandub halduri tasule käibemaks (PankrS § 65 lg 11).
6. PankrS § 66 lg 1 kohaselt on halduril õigus lisaks tasule nõuda oma kohustuste täitmiseks tehtud vajalike kulutuste hüvitamist. Lõike 3 kohaselt kontrollib kohus lõpparuande kinnitamisel halduri kohustuste täitmiseks tehtud kulutuste vajalikkust ja põhjendatust ning kinnitab vajalike ning põhjendatud kulutuste suuruse.

Pankrotihaldur taotleb kinnitada pankrotimenetluses kantud kulud 49,69 eurot (sh ülekannete teenustasud 0,96 eurot ja arhiivikulud 48,73 eurot).

Kohus on seisukohal, et pankrotimenetluses kantud kulud summas 49,69 eurot on mõistlikud ja põhjendatud ning tuleb kinnitada. Kohus ei ole tuvastanud, et haldur oleks teinud oma ülesannete täitmiseks mittevajalikke kulutusi.

Maksejõuetuse teenistuse kulud 3215 eurot tuleb hüvitada riigieelarvesse (PankrS § 146 lg 1 p 4, § 150 lg 1 p 7, § 1927 lg 1).

1. Haldur on teatanud kavatsusest maksta osanikule Arting Consult OÜ (registrikood 12894923) pankrotivarast välja likvideerimisjaotis summas 3 903 eurot, millest pidada kinni erijuhtude tulumaks summas 350,75 eurot. Väljamaksmisele kuulub 3552,25 eurot. Kohtul ei ole vastuväited likvideerimisjaotise väljamaksmisele. Otsustusõigust nimetatuga seoses kohtul seadusest tulenevalt pole. Osanikule likvideerimisjaotise maksmine on äriseadustiku §-s 216. Haldur täidab ka likvideerija ülesandeid (PankrS § 55 lg 3 p 3 ja § 130 lg 3).
2. Kohus avaldab teate pankrotimenetluse lõpetamise kohta väljaandes Ametlikud Teadaanded (PankrS § 163 lg 7).

(allkirjastatud digitaalselt)

Ants Mailend

kohtunik